Ku Carrie Bradshaw neodmysliteľne patria exkluzívne a štýlové topánky, ktoré boli jej najväčšou vášňou. Sarah Jessica Parker nemá od novinárky, ktorú stvárnila v seriáli, ďaleko. Sama je totiž topánkovou maniačkou, a tak nie je žiadnym prekvapením, že vytvorila vlastnú kolekciu, ktorú charakterizuje noblesa, štýl a luxus.
Jeden model topánok dokonca nesie meno Carrie, čím chce Sarah vyjadriť poctu postave, ktorá z nej urobila hviezdu. Inšpiráciu pri svojej prvej kolekcii, ktorá okrem topánok zahŕňa aj pár kabeliek, herečka čerpala z vlastného života a z módneho zázemia seriálu Sex v meste. Nájdete v nej tiež prvky klasického štýlu neskorých sedemdesiatych a skorých osemdesiatych rokov. Sarah stavila na kvalitné materiály a nadčasovosť dizajnu.
Topánky od Sarah Jessica Parker si budete môcť kúpiť v e-shope, z ktorého vám tovar zašlú aj na Slovensko. Ich cena sa pohybuje od 150 do 340 eur.
Foto: glamour.com